Document ID: /roh_data/filtered/fineweb-2-filterrobots_roh.jsonl.gz/58650

En il december ha lieu ina scuntrada per celebrar la fin da l’onn organisada entras la YEN (Youth of European Nationalities) a Berlin. In’emna pon trais rumantschs passentar a Berlin e far part a questa scuntrada cun autras minoritads europeicas che stat sut il titel Be Minority – Be Strong! Durant quell’emna han ils participants era temp liber per ir individualmain tras la chapitala germana.
Avant in onn han gia trais rumantschs sa participà a quest eveniment. Quest onn sgolan per la GiuRu Flurin Caviezel, Dominic Blumenthal e Rafael Summerauer a Berlin. 70% dils custs da viadi vegnan en quest cas qua pajads entras la YEN, quai zic che resta anc paja la GiuRu. Nus sperain da pudair leger, tranter ulteriuras contribuziuns, dapli da Berlin en la proxima pagina da las vuschs giuvnas l’entschatta schaner.
La proxima reuniun da la YEN ha lieu mez avrigl. A la scuntrada da Pasca envidan ils Aromuns, questa giada ils Aromuns albanes. Il festival da diversitad 2017 vegn organisà entras la Pomorania ed ha lieu en Pologna questa stad.